สถานเอกอัครราชทูตรับ หีบเพลิงพระราชทาน เนื่องในงานพระราชพิธีถวายพระเพลิงพระบรมศพ 
เมื่อวันที่ 18 ตุลาคม 2560 พล.อ.ประยุทธ์ จันทร์โอชา นายกรัฐมนตรี เข้าเฝ้าทูลละอองธุลีพระบาท สมเด็จพระเจ้าอยู่หัว รับพระราชทานไฟหลวงไปใช้ในพิธีถวายพระเพลิงพระบรมศพฯ ณ พระเมรุมาศจำลองในประเทศและต่างประเทศ และรับพระราชทานหีบเพลิงที่ประกอบด้วยดอกไม้จันทน์ 1 ดอก ไม้ขีด 1 กลัก เทียนชนวน 1 แท่ง ซึ่งนางบุษยา มาทแล็ง ปลัดกระทรวงการต่างประเทศรับและเชิญไปยังสถานเอกอัครราชทูตและสถานกงสุลใหญ่ ทั้ง 94 แห่ง เพื่อใช้ประกอบพิธีวางดอกไม้จันทน์ ในวันที่ 26 ตุลาคม 2560 ต่อไปซึ่งเอกอัครราชทูตและกงสุลใหญ่ ในฐานะประธานพิธีวางดอกไม้จันทน์ในต่างประเทศจะเป็นผู้วางหีบเพลิงพระราชทาน ทั้งนี้ ดอกไม้จันทน์ทั้งหมดที่วางในพิธีจะจัดส่งกลับมายังกระทรวงการต่างประเทศ เพื่อมอบให้สำนักพระราชวังดำเนินการตามแนวทางที่กำหนดต่อไปวานนี้ (24 ต.ค.2560) เวลา 14.30 น ตามเวลาท้องถิ่น สถานเอกอัครราชทูต ณ กรุงโรม จัดพิธีรับหีบเพลิงพระราชทาน หน้าพระฉายาลักษณ์สมเด็จพระเจ้าอยู่หัว เพื่อใช้ประกอบพิธีถวายพระเพลิงพระบรมศพ ที่จะจัดขึ้นในวันที่ 26 ตุลาคม 2560 ณ สถานเอกอัครราชทูต ณ กรุงโรม โดยมีนายธนา เวสโกสิทธิ์ เอกอัครราชทูต ณ กรุงโรม ประเทศอิตาลี เป็นผู้เข้ารับพระราชทานหีบเพลิงพระราชทานเวลา 16.00 น. ตามเวลาท้องถิ่น สถานเอกอัครราชทูต ณ สิงคโปร์ จัดพิธีรับหีบเพลิงพระราชทาน หน้าพระฉายาลักษณ์สมเด็จพระเจ้าอยู่หัว เพื่อใช้ประกอบพิธีถวายพระเพลิงพระบรมศพ ที่จะจัดขึ้นในวันที่ 26 ตุลาคม 2560 ณ สถานเอกอัครราชทูต ณ สิงคโปร์ และจัดพิธีรับสิ่งของพระราชทานสำหรับจิตอาสาเฉพาะกิจฯ ที่ลงทะเบียนในรอบสอง ระหว่างวันที่ 21-30 กันยายน 2560 ณ ห้องโถงชั้น 2 สถานเอกอัครราชทูตฯ โดยมีนายธงชัย ชาสวัสดิ์ เอกอัครราชทูตฯ เป็นประธานทั้งนี้ จิตอาสาที่ลงทะเบียน 8 ชนิดงาน ได้เริ่มปฏิบัติหน้าที่ตามประเภทงาน ตั้งแต่วันที่ 18 ตุลาคม เพื่อเตรียมการในพิธีวางดอกไม้จันทน์ เนื่องในโอกาสพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 26 ตุลาคม 2560เวลา 11.00 น. ตามเวลาท้องถิ่น สถานเอกอัครราชทูต ณ กรุงเบิร์น จัดพิธีรับหีบเพลิงพระราชทาน หน้าพระฉายาลักษณ์สมเด็จพระเจ้าอยู่หัว เพื่อใช้ประกอบพิธีถวายพระเพลิงพระบรมศพ ที่จะจัดขึ้นในวันที่ 26 ตุลาคม 2560 ณ สถานเอกอัครราชทูต ณ กรุงเบิร์น ประเทศสวิตเซอร์แลนด์และจัดประชุมจิตอาสาเฉพาะกิจงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อเตรียมการสำหรับพิธีวางดอกไม้จันทน์ ซึ่งจะจัดขึ้นในวันที่ 26 ตุลาคม 2560 ณ วัดศรีนครินทรวราราม เมืองเกรทเซนบาค และภายหลังเสร็จสิ้นการประชุม จิตอาสาเฉพาะกิจฯ ได้ร่วมจัดเตรียมสถานที่บริเวณวัดศรีนครินทรวราราม และเตรียมความพร้อมสำหรับพิธีวางดอกไม้จันทน์ โดยมีจิตอาสาเฉพาะกิจฯ เข้าร่วมกิจกรรมในวันนี้ จำนวนรวม 65 คนนายชุตินทร คงศักดิ์ เอกอัครราชทูต ณ กรุงนิวเดลี จัดพิธีรับหีบเพลิงพระราชทาน หน้าพระฉายาลักษณ์สมเด็จพระเจ้าอยู่หัว เพื่อใช้ประกอบพิธีถวายพระเพลิงพระบรมศพ ที่จะจัดขึ้นในวันที่ 26 ตุลาคม 2560 ณ สถานเอกอัครราชทูต ณ กรุงนิวเดลี ประเทศอินเดีย
สถานเอกอัครราชทูต จัดพิธีรับหีบเพลิงพระราชทาน เพื่อใช้ประกอบพิธีถวายพระเพลิงพระบรมศพ ที่จะจัดขึ้นในวันที่ 26 ตุลาคม 2560 ณ สถานเอกอัครราชทูต
พระราชพิธีถวายพระเพลิงพระบรมศพ,รัชกาลที่9,ในหลวง รัชกาลที่9,พระเมรุมาศ,พระบรมศพ,เอกอัครราชทูต,หีบเพลิงพระราชทาน,สถานเอกอัครราชทูต,พิธีวางดอกไม้จันทน์,ประเทศอินเดีย,ประเทศสวิตเซอร์แลนด์,ประเทศสิงคโปร์,ThaiPBSnews,ข่าวไทยพีบีเอส,ไทยพีบีเอส,ThaiPBS